fără plângere

fără reclamații

fără protecția consumatorului

fără cerere scrisă

fără scandal

M-am trezit astăzi cu un mail de la procesatorul de plăți în care eram notificat că o să primesc 62,18 lei de la CFR! De ce? Pentru că la Brașov controlorul a redirecționat pasagerii care aveau loc la clasa I spre un vagon de clasa a II-a deoarece vagonul de clasa I era înghețat. Nu funcționa încălzirea deloc. Noi am zis… „CFR, asta e. Am plătit degeaba clasa I.” și ne-am resemnat.

Asta se întâmpla vineri. Se pare că totuși controlorul a notat această problemă în sistem și astăzi mi-au trimis pe card diferența de bani. Respect adânc. Chiar nu mă așteptam mai ales că site-ul de pe care cumperi biletele online are un design așa mai retro de prin anii 90 (în special versiunea de mobil pe care o folosesc eu de fiecare data). 🙂

Deci pare că merită să-ți cumperi biletele online mai ales că văd că e destul de ușor să primești banii înapoi și cred că poți și anula printr-un procedeu simplu.